Politivennen, 1808-01-01
Patriotiske Tanker om Tiderne. Da Tiderne saa højst mærkelig have forandret sig siden Engellændernes Anfald paa Kjøbenhavn, da Handel og Søfart er stoppet derved, og Følgerne af det mageløse Optrin er saa trykkende for enhver, fra den Højeste til den Ringeste, at enhver dansk og norsk Borger maae derover aldeles tagtil Eftertanke, hvad vi skylde os selv, for om muligt nu ej længere at være ligegyldige ved den Engelske Regierings højstskammelige Adfærd, - troer man i begge Rigerne at burde gribe til det sikkerste Middel, som staaer i vor Magt, nemlig. at enhver bliver enig, ej længere at gøde de engelske Agre, men eftertænke, hvad der ved samlede Kræfter kan udrettes til alle optænkelige og mulige Fabrikers Opkomst. Enhver indseer, og det er bekjendt nok, at Engellands Opkomst og samlede Rigdom var i Begyndelsen et ganske spædt Foster, som de siden, Tid efter anden, have plejet ved Overlæg og Sammenskud af Penge, indtil det nu dermed er kommet til saadan Afsats med deres Fabrikvarers Deebit over hele Europa og i andre Verdensdele. Maatte det nu være tilladt, at de af vore Landsmænd, der læse disse Linier, vil spørge sig selv. Har vi ikke ligemed Engellænderne Hoved til at udfinde adskillige Fabrikers Anlæg til vor egen og Statens Fordel? Lad os derfor ej være ligegyldige, de dertil udfordrende Drivefjædre staae øjensynlig i vor Magt; Sagen er ligesaa vigtig for os, som for vore Efterkommere. Griber vi til den alvorlige Beslutning, at ville hielpe os med vore egne Produkter og aldeles foragte engelske Vare; da gives i det Øjeblik denne Nation et føleligt Stød, der skaber nye Næringsveje for os selv, hvorigjennem mange Fattiges Hænder komme i Arbejde og faae Levebrød. Bliver alle veltænkende Patrioter enige deri, liig Engellands første Fabrike Jnteressentere, griber Sagen an ved Haands og Munds Forpligtelser, at staae hinanden bi med den udfordeende Kraft, Lyst og Mod, at blive enige at deltage i slige Fabrikers Anlæg med 50 til 100 Rdlr. Jndskud - tage bemældte Jnteressentere engang denne faste og bestemte Resolution, da vil de imellem sig selv vælge 3 a 4 Mænd til Opsyn ved bemældte Fabriker, og til ydermere Styrke for Fabrikerne, blive de enige om, at hvad enhver Jnteressent behøver af disse Varer for sig selv og Familie, kjøbes kontant paa deres eget Fabrikke. Denne Forening vil unægtelig befordre dets Gevinst, at det i første Anlæg vil give aarlig 4 a 5 Prosent, i Særdeleshed af Uldfabriker, og med Tiden mere. Den der søger, han sinder; den der banker, ham bliver oplukket, lader os derfor ej længer være ligegyldige, maaskee vil det i Tiden bane os Vej til at ligne Engelskmændene i Velstand, som har ansporet os til deres egen Skade. Just i dette Øjeblik, da Blodet endnu kaager i enhver dansk og norsk Mands Hjerte, bør vi tænke os om, hvad vi skylde os selv og vore Efterkommere, til faste Mening at hævne os paa disse Voldsmænd, til egen Nytte i tilkommende Tid. J det vi tage den Resolution give vi derigjennem Liv og Aande til mange Fattige, som i denne Tid lide. Eet ønske er tilbage, at mine Læsere vil ret med alvorligt Overlæg, antage disse Tanker af den, som derigjennem hverken søger Ære eller timelig Fordel; dog det, i min korte Livstid at see Tankerne iværksatte, værende selv den første der vil deltage. A. Æreboe, Etatsraad. P. S. Forfatteren af ovenmældte Tanker refererer sig til Hr. Justitsr. Rafns offentlige Jndbydelse til hver Patriot i begge Rigerne, med ønske, at forbenævnte Tanker, især til vores egne Fabrikers Ophielpelse, maae i et og alt vorde nøje taget i Betragtning til Jværksættelse. Fordelen vil enhver Mand indsee til eget og Medborgeres Velgaaende i Tiden.